**ROZPOČET TERRA GRATA, n. o. na ROK 2018**

**Plán 2017 Skutočnosť 2017 Plán 2018**

1. **Výnosy spolu 53 000 34 981 45 000**
2. **Náklady spolu 53 000 46 056 45 000**

**z toho:**

**materiál a služby 15 000 10 379 9 000**

**cena práce 37 000 35 181 35 500**

**ostatné náklady 1 000 496 500**

1. **Hospodársky výsledok 0 - 11 075 0**

**z hlavnej činnosti 200 - 11 492 0**

**zo zdaňovanej činnosti -200 417 0**

**KOMENTÁR K ROZPOČTU – PLÁN ČINNOSTI NA ROK 2018**

Nemennými aktivitami neziskovej organizácie ostávajú verejnoprospešné

činnosti, ktorým je venovaný takmer celý časový fond, t. j.

* podpore prevencie detskej dopravnej nehodovosti a dopravnej výchovy
* podpore regionálneho rozvoja

V dobe spracovania výsledkov za predchádzajúci rok má nezisková

organizácia podpísanú zmluvu o dielo o spracovaní realizačného projektu detského dopravného ihriska s mestom Rimavská Sobota. Podobný projekt na detské dopravné ihrisko bol už koncom roka 2016 odovzdaný mestu Banská Bystrica, ktorý doteraz nebol realizovaný, dokonca mesto uvažuje k návratu k nerealizovanému  projektu z roku 2014, ktorý naša nezisková organizácia spracovala pre priestor vozovne dopravného podniku.

Naďalej TERRA GRATA ponúka interaktívne hry pre materské školy a základné školy v Slovenskej aj Českej republike a reflexné prvky pre bezpečný pohyb detí v cestnej premávke.

Na margo aktivít neziskovej organizácie, zameraných na podporu  prevencie detskej dopravnej nehodovosti je potrebné konštatovať, že opakované žiadosti o finančný príspevok neboli zo strany orgánov štátnej správy ani raz podporené.

V roku 2017 podala nezisková organizácia na Úrad vlády SR v programe Kultúra národnostných menším projekt s názvom Žijeme spolu. Predmetom projektu bolo spracovanie maďarskej jazykovej verzie podstránok obcí na webovom portály [www.e-obce.sk](http://www.e-obce.sk) , ktorý patrí neziskovej organizácii TERRA GRATA. Maďarská jazyková verzia by sa týkala 512 obcí, nachádzajúcich sa v Zozname obcí v Nariadení vlády SR 534/2011. Úrad splnomocnenca pre národnostné menšiny tento projekt nepodporil. Tento projekt preto nezisková organizácia ponúkne mimovládnym predstaviteľom maďarskej národnostnej menšiny a predpokladá. že bude ako jeden z nástrojov dobrého spolužitia na území južného Slovenska podporený v roku 2018.

V roku 2018 je predpoklad spracovania komunitných plánov sociálnych služieb pre obce, prípadne žiadosti o poskytnutie NFP. Poradenstvo v tejto oblasti, ako aj v ďalších oblastiach, ktoré sú v predmete činnosti neziskovej organizácie, poskytované obciam je bezplatné.

Banská Bystrica, jún 2018